মুকের উপজাতি
মুকের হল একটি মুসলিম উপজাতি সম্প্রদায়, যারা উত্তর ভারত ও নেপালে বসবাস করে। তারা মুকেরি, মেকরানি, মাকরানি, বারমাকি, রাঙ্কি ও মুকরি নামেও পরিচিত। ঐতিহাসিকভাবে তারা বানজারা মুসলিম জাতির সাথে সম্পর্কযুক্ত। মুকেরদের অনেক সদস্য ১৯৪৭ সালে দেশভাগের সময় পাকিস্তানে চলে যায় এবং তারা করাচি এবং সিন্ধুতে বসতি স্থাপন করেছে। ঐতিহাসিকরা বানজারা মুসলিম ও মুকেরদের একই সম্প্রদায়ভুক্ত বলে মতামত দিয়েছেন। তবে মুকেররা অনেক দিন পূর্বেই বানজারাদের থেকে পৃথক হয়ে স্বতন্ত্র জাতিধারা চালু করে। মুকেরা জাতিগতভাবে প্রধানত ব্যবসায়ী; তবে এখন তাদের অনেকেই কৃষি কাজে যুক্ত আছে।